S-6727/2023

Mál þetta, sem dómtekið var 6. desember sl., er höfðað með ákæru, útgefinni af lögreglustjóranum á höfuðborgarsvæðinu 1. nóvember 2023, á hendur G-x-x S. G. T-x-x. S-x-nf, kt. [...], [...], fyrir umferðarlagabrot með því að hafa, fimmtudaginn 10. ágúst 2023, ekið bifreiðinni [...] óhæf til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist kókaín 120 ng/ml, díazepam 62 ng/ml, klónazepam 9,0 ng/ml og nordíazepam 190 ng/ml) um Mímisbrunn í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

M: 007- 2023- [...]

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Ákærða sótti ekki þing við þingfestingu málsins og hafði ekki boðað forföll en ákæra og fyrirkall var birt samkvæmt lögum. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 31. október 2023, var ákærðu gert að sæta fangelsi í 2 ár og 2 mánuði með dómi Héraðsdóms Reykjaness 4. desember 2012, meðal annars vegna aksturs undir áhrifum ávana- og fíkniefna. Þá gekkst ákærða undir greiðslu fésektar að fjárhæð 1.000.000 króna ásamt því að vera svipt ökuréttindum í 5 ár með viðurlaga ákvörðun Héraðsdóms Reykjavíkur 9. september 2015, meðal annars vegna aksturs undir áhrifum ávana- og fíkniefna. Ákærða gekkst aftur undir greiðslu fésektar að fjárhæð 600.000 króna með viðurlagaákvörðun Héraðsdóms Reykjavíkur 5. febrúar 2016, meðal annars vegna aksturs undir áhrifum ávana- og fíkniefna, en sú viðurlagaákvörðun var hegningarauki við framangreinda viðurlagaákvörðun réttarins frá 9. september 2015. Með dómi Hæstaréttar 16. mars 2017 var ákærðu gert að sæta fangelsi í 12 mánuði, meðal annars vegna aksturs undir áhrifum ávana- og fíkniefna. Var dómurinn einnig hegningarauki við framangreinda viðurlagaákvörðun frá 9. september 2015. Loks var ákærðu gert að sæta fangelsi í 45 daga með dómi Héraðsdóms Reykjavíkur 6. september 2023, meðal annars vegna aksturs undir áhrifum ávana- og fíkniefna. Var ákærða jafnframt svipt ökuréttindum ævilangt.

Brot ákærðu samkvæmt ákæru voru framin fyrir uppkvaðningu framangreinds dóms frá 6. september 2023. Verður ákærðu því dæmdur hegningarauki vegna þeirra brota nú.

Við ákvörðun refsingar í máli þessu verður því lagt til grundvallar að ákærða hafi í þriðja sinn, innan ítrekunartíma í skilningi 71. gr. almennra hegningarlaga nr. 19/1940, gerst sek um akstur undir áhrifum ávana- og fíkniefna.

Með hliðsjón af framangreindu, sakarefni þessa máls og dómvenju þykir refsing ákærðu hæfilega ákveðin 15 daga fangelsi.

Með vísan til lagaákvæða í ákæru er ævilöng svipting ökuréttar ákærðu áréttuð.

Ákærða greiði 172.668 krónur í sakarkostnað.

Af hálfu ákæruvaldsins flutti málið S-kvk-nf R-kvk-nf A-kvk-nf aðstoðarsaksóknari.

K-kvk-nf R-kvk-nf G-kvk-nf aðstoðarmaður dómara kveður upp þennan dóm.

Dómsorð :

Ákærða, G-x-x S. G. T-x-x. Spanó, sæti fangelsi í 15 daga.

Áréttuð er ævilöng svipting ökuréttar ákærðu.

Ákærða greiði 172.668 krónur í sakarkostnað.

K-kvk-nf R-kvk-nf G-kvk-nf